01/06/2021 | Administración LocalMunicipal
Carballo
Coñecemento xeral para titulares descoñecidos. Aprobación definitiva do proxecto de estatutos e bases do sector S-I4 Calvo do PXOM de Carballo. Expediente 2020/X999/000207

Por medio deste anuncio e segundo o exposto no artigo 44 da Lei 39/2015, do 1 de outubro, do procedemento administrativo común das administracións públicas, ponse en coñecemento para as persoas que resulten descoñecidas e incertas que poidan ter dereitos afectados no ámbito do sector S-I4 Calvo do PXOM de Carballo, que a Xunta de Goberno Local, en sesión ordinaria que tivo lugar o 10 de maio de 2021, acordou o seguinte: “Primeiro.- Aprobar definitivamente o proxecto de estatutos e bases de actuación para constituír a xunta de compensación da área de reparto do sector S-I4 Calvo do Plan xeral de ordenación municipal do concello de Carballo, presentado pola entidade CALVO CONSERVAS SLU, con data 17 de novembro de 2020, núm. de rexistro de entrada 202099900003430, para a execución da ordenación detallada contida no plan parcial deste ámbito, cuxa normativa foi publicada no Boletín Oficial da Provincia o 24 de setembro de 2020. Segundo.- Nomear como representante municipal no órgano reitor da Xunta de Compensación ao Alcalde, que poderá ser substituído polo concelleiro ou concelleira que teña competencias delegadas en materia de urbanismo. Terceiro.- Requirir á entidade promotora para constituír a xunta de compensación no prazo máximo de tres meses contados desde a aprobación definitiva do proxecto de estatutos e bases de actuación (art.303.4. a. RLSG). A xunta de compensación constituirase en escritura pública ou documento protocolizado notarialmente. Desta escritura constitutiva darase traslado ao concello dunha copia autorizada, o que determinará a adquisición da súa personalidade xurídica e plena capacidade de obrar. De conformidade co artigo 305.5 do RLSG, no documento notarial de constitución deberá constar: a) Relación dos propietarios que integran voluntariamente a xunta de compensación e, no seu caso, das empresas urbanizadoras. b) Relación das parcelas das que son titulares. c) Acreditación de que a totalidade da superficie incluída no ámbito foi plenamente identificada, en canto á titularidade das parcelas que a compoñen, logo de adoptar as medidas oportunas sobre as parcelas de titularidade descoñecida ou non acreditada. d) Persoas que sexan designadas para ocupar os cargos dos órganos de goberno. e) Proxecto de estatutos e de bases de actuación, debidamente dilixenciado pola persoa que ocupe o cargo de secretario do concello, ou certificación expedida pola mesma persoa comprensiva do acordo municipal pola que se aprobou devandito proxecto. Ademais dos propietarios que constitúen a xunta de compensación, deberá tamén subscribir o documento notarial de constitución o representante do concello que forme parte da dela e, se é o caso, as persoas representantes das empresas urbanizadoras. Cuarto.- Notificar o acordo de aprobación ao resto dos propietarios do polígono e do sistema xeral afectado, indicándolles que poderán adherirse á xunta de compensación no prazo máximo de tres meses contados desde a aprobación definitiva do proxecto de estatutos e bases de actuación, en igualdade de dereitos e obrigas que os propietarios promotores do proxecto. Informándolles que a falta de incorporación á xunta de compensación comportará a expropiación ou ocupación das súas parcelas a favor da mesma. Transcorrido o prazo indicado de tres meses, entenderase que os propietarios que non manifestaron a súa vontade expresa de incorporación á xunta de compensación renuncian á adherise á mesma, cos mesmos efectos e consecuencias que a renuncia expresa. En todo caso, a incorporación será posible se non obstaculiza o desenvolvemento do proceso e o aproba a xunta de compensación, de conformidade cos seus estatutos (art.303.4. b. RLSG). Quinto.- Publicar o acordo de aprobación no Boletín Oficial da Provincia aos efectos de coñecemento xeral para as persoas que resulten descoñecidas e incertas que poidan ter dereitos afectados no ámbito deste polígono e, en particular, para os titulares das parcelas catastrais seguintes:“ Carballo, 27 de maio de 2021, asinado dixitalmente ao marxe O Alcalde – Evencio Ferrero Rodríguez